
ΑΠΟΣΠΑΣΜΑ                        
Από το πρακτικό της με αριθ. 9ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 96/2024
Στην Λευκάδα σήμερα  στις 15 του μηνός Μαρτίου  του έτους  2024,  ημέρα  Παρασκευή  και  ώρα  10:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 5283/11.3.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία,  αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο

Τέθηκε για συζήτηση ένα (1) θέμα Εκτός Ημερήσιας Διάταξης.

Προτάχθηκαν ομόφωνα μετά το 2ο θέμα της Η.Δ. τα θέματα 10ο  και 9ο της Η.Δ.

Ο κ. Λύγδας Σπυρίδων, αποχώρησε μετά την συζήτηση του 9ου θέματος της Η.Δ. 
ΘΕΜΑ 3ο : Απόφαση Δ.Ε. για xορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη, παράστασης και εκπροσώπησης του Δήμου Λευκάδας  ενώπιον του   Διοικητικού Εφετείου Πατρών   κατά την συνεδρίαση της 29 Mαρτίου 2024  ή σε οποιαδήποτε άλλη μετ΄ αναβολή ή ματαίωση δικάσιμο της με αριθμό κατάθεσης ΑΚ89/21/07/2021  αίτησης  ακύρωσης της Aγγελικής Γλένη, συζ. Αντωνίου Λάζαρη, που στρέφεται μεταξύ άλλων  και κατά του κοινού Πειθαρχικού Συμβουλίου Δυτικής Ελλάδας  και Ιονίων Νήσων στην σύνθεση του οποίου  συμμετέχει αρμοδίως και νομίμως, υπάλληλος του Δήμου Λευκάδας.  

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
«Περιήλθε εις γνώση μου η με αριθμό κατάθεσης ΑΚ 89/21/7/2021 αίτηση ακύρωσης  της πιο πάνω αιτούσας, η οποία στρέφεται  κατά της υπ’αριθ’ 252/14/12/2020  απόφασης του Κοινού Πειθαρχικού  Συμβουλίου Περιφερειών Δυτικής Ελλάδας και Ιονίων Νήσων, με την οποία  εκρίθην ένοχος για το πειθαρχικό παράπτωμα της παράβασης καθήκοντος κατά τον ποινικό κώδικα, κατά το άρθρο 111 παρ 1β Ν.3584/2007 και της επεβλήθη ποινή προστίμου  περικοπής αποδοχών ενός μηνός .

Στην ως άνω αίτηση ακύρωσης  μεταξύ άλλων αναφέρονται τα εξής:

Την 9-8-2013 ασκήθηκε κατ’ ακολουθίαν  του αριθ’ 4/29/10/2012 πρακτικού παραπεμπτήριου της εκτελεστικής Επιτροπής του Δήμου Λευκάδας  κατά της πιο πάνω αιτούσας για το πειθαρχικόν παράπτωμα της παραβάσεως καθήκοντος κατά τον ποινικόν κώδικα κατά το άρθρον 111 παρ.1 του Ν.3584/2007 και συγκεκριμένως ότι ετέλεσε το αδίκημα της ηθικής αυτουργίας σε παράβαση καθήκοντος από τον υπάλληλο του ΚΕΠ Απόστολο Μαργαρίτη και συγκεκριμένως ότι η αιτούσα προκάλεσε σε άλλον την απόφαση να εκτελέσει την άδικη πράξη που τελικά εκείνος διέπραξε και συγκεκριμένα, στους Σφακιώτες Λευκάδας την 14-3-2011, με πειθώ και φορτικότητα, ήτοι με συνεχείς προτροπές και παραινέσεις, έπεισε τον Απόστολο Μαργαρίτη, να διαπράξει το πλημμέλημα της παράβασης καθήκοντος, όπως αυτό περιγράφεται και δη να προβεί στην επικύρωση ως ακριβούς φωτοαντιγράφου εκ του πρωτοτύπου του ως άνω νοθευμένου αντιγράφου του υπ’αριθ’537/14-3-2011 αποδεικτικού ενημερότητας για χρέη προς το Δημόσιο (ΑΦΕ) της Δ.Ο.Υ Λευκάδας με φερόμενο ως δικαιούχο  Αντώνιο Λάζαρη, ενώ όφειλε να απόσχει από αυτήν την ενέργεια κατά τα παραπάνω.

  Επειδή ο Δήμος Λευκάδας έχει έννομο συμφέρον προς τούτο                 

         Εισηγούμαι στη Δημοτική Επιτροπή του Δήμου Λευκάδας           

να τεθεί το θέμα στην αμέσως επόμενη συνεδρίαση της πιο πάνω Επιτροπής   και να χορηγήσει εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα να παρασταθεί και να εκπροσωπήσει το Δήμο Λευκάδας,  ενώπιον του  2ου τμήματος του  Διοικητικού  Εφετείου Πατρών κατά την συνεδρίαση στις 29-3-2024  ή σε οποιαδήποτε άλλη μετ΄αναβολή ή ματαίωση δικάσιμο κατά της αριθ’ ΑΚ 89/2021 αίτησης ακύρωσης της Αγγελικής Γλένη, η οποία  στρέφεται  μεταξύ άλλων και κατά της 252/14/12/2020 απόφασης του Κοινού Πειθαρχικού  Συμβουλίου Περιφερειών Δυτικής Ελλάδας και Ιονίων Νήσων, στην σύνθεση του οποίου  συμμετέχει αρμοδίως και νομίμως   υπάλληλος του Δήμου Λευκάδας .»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα,  να παρασταθεί και να εκπροσωπήσει το Δήμο Λευκάδας,  ενώπιον του  2ου τμήματος του  Διοικητικού  Εφετείου Πατρών κατά την συνεδρίαση στις 29-3-2024  ή σε οποιαδήποτε άλλη μετ΄ αναβολή ή ματαίωση δικάσιμο κατά της αριθ’ ΑΚ 89/2021 αίτησης ακύρωσης της Αγγελικής Γλένη, η οποία  στρέφεται  μεταξύ άλλων και κατά της 252/14/12/2020 απόφασης του Κοινού Πειθαρχικού  Συμβουλίου Περιφερειών Δυτικής Ελλάδας και Ιονίων Νήσων, στην σύνθεση του οποίου  συμμετέχει αρμοδίως και νομίμως   υπάλληλος του Δήμου Λευκάδας .

Η απόφαση αυτή πήρε αύξοντα αριθμό: 96/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

